**Slove uitate**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

poezie dedicată lui Victor Bragagiu

Alerg prin iarbă şi foşneşte

Cuvântul dulce, înverzit,

Ce poartă straiul de poveste

În poezii ce-au răsărit

Când un zefir adie-n rime

Lăsând parfum de trandafir

În versul fin ce în vechime

Mă poartă azi, ca musafir.

Ce dragă mi-este dimineaţa

Răsfrântă-n geamul din odaie

Şi ce frumos mă cheamă soaţa

Să prindem razele în claie.

Cum cresc sfios în mine muguri

De-atâta fericire pură

Când sorb seninul din înalturi

Şi mă dezic de tot ce-i ură.

Pun aripi gândului să zboare

Pe plaiul verde de acasă

Şi mioriţa cea bălaie

O readuc din nou la viaţă.

Mă prind de streaşina uitată

A mânăstirii ce-n cupole

Ascunde-o şoaptă înfundată

Şi-o plâng pe Ana lui Manole.

Mă-mbrac cu versul meu curat

Cum îşi punea cojocul tata

Şi mă încing cu brâul lat

De slove ce-mi dictează soarta.

Mi-e hărăzit ca din condei

Să scriu în graiul strămoşesc

Şi haina cerului deschei

Să iau din rai să daruiesc.

18.03.2016